

Василий Иванович Власов чужис 1916 вося октябрь 14 лунö Усть-Вымскöй районса Гам сиктын.


Медводдза кывбуръяссö сылысь вöлi печатайтöма «Ударник» журналын 1939—40 воясын.  
1948 воын поэт йöзöдiс  
«Войвыв кодзув» журналын ассьыс медводдза  
поэма «Рöдиналöн пи».  
Сы бöрын пыр частöджык  
и частöджык петавлiсны  
«Войвыв кодзув» журналын да коми газетъясын  
поэтлöн кывбуръяс да  
поэмаяс.

Мыйтакö кывбур вöлi  
вуджöдöма роч кыв вылö  
да печатайтöма «Литературнöй Россия» газетын.

1959 воын Коми книжнöй издательство лэдзис  
Власовлысь первой кывбур чукöр «Югыд туй».

Тайö — сылöн мöд сборник, кытчö пырöны бурджыкъясыс на пиысь,  
кодъясöс гижöма бöръя  
воясö.*Василий Власов*

. АС ЙÖЗ



*Коми книжнöй издательство  
Сыктывкар  
1964***с**

**В 58**

*Власов Василий Иванович*свои люди

Стихи па коми языке

Художник В. Поляков

Редактор *С. Морозов.*

Корректор *А. Чеусова.*

Худож. редактор *М. Безносов*

Техн. редактор *И. Цивунин*

Сдано в набор 25| 1-1964 г. Подписано к печати  
**4|Ш-1964 г.** Формат 70х92 1/32 0,875 бум. лист.  
печ. лист. 2,047 (Уч.-изд. лист. 1,72). Заказ № 515.  
Ц00625 Тираж 1000. Цена 9 коп. Коми книжное  
издательство. Дом печати

г. Сыктывкар, Республиканская типография  
Управления печати**КОЛИПКАЙ**

ИЧÖТ колипкайöй,  
Кывзы менö, кьгвзы,  
Ылi вöр-ва сайö  
Ну тэ сьыланкывсö.

Ну да сiйöс йöзöд,  
Гöлöстö эн жалит,  
Йöзлысь вирсö пöсьöд,  
Гажöд олöм налысь.

Тэнсьыд мича гöлöс  
Зэр ни тöв оз вины.  
Тэнö быд морт кылас,  
Öттшöтш кутас сьывны.ТÖЛЫСЬ

Югыд тöлыСЬ ЫШМИС —

Эжва шöрын варччö;  
Паськыд юлöн мыш выв  
Визувъясöн гартчö.

Дивуйтчöны ставöн —  
Гöраяс и вöръяс:  
«Мый нö, мый нö тайö?  
**Сiйö,** коньöр, вöяс!»

Тэрмасьöмöн воис  
Сэтчö ыджыд кымöр.  
«Мый нö танi люис?!» —  
Юалiс скöр гымöн.

Повзьöм тöлысь пышйис  
Гызьöм Эжва вылысь.  
Зэр ва корöсь чышкис  
Мунан туйсö сылысь.

Регыд чужас море,  
Гажмас югыд тöлысь:  
Варччы мыйта колö —  
Дивитысь ни тöдысь!**Л Э Б Ö М**

Лöнь рукöд öттшöтш орöдчим ми муысь  
И эзысь бордйöн вундам енэж выв.  
«Бур туйöн, ёртъяс!»—лэбысьяслы шуис  
Том стюардесса — миян коми ныв.


Пöсь шондi койö лышкыд киöн зарни,  
Руд кымöрлысь шöвк шальöн гартö юр.  
И оз нин некöн тыдав Сыктывкарным,  
Ас тöдса места син улö оз сюр.

Моторъяс шыын вошласьöны мöвпъяс,  
И небыд сывнас шыгыртлывлö ун.

Оз ТÖдЧЫНЫ НИ МЫЛЬК ЙЫВЪЯС, НИ ГÖПЪЯС,

Кыдз быттьö самолётыс оз и мун.

Но лэбам öдйö ми попутнöй тöвкöд,  
И микöд öттшöтш лэбö миян кад;  
Туй ассьыс корсьö кадыс кымöр пöвстöд;  
Быд ловъя сьöлöм лэбны сыкöд рад.



ТÖДСА ПИЛОТ

(нывлöн сьыланкыв)

Ме ю шöрö пета

Да бакенъяс öзта,

Мед прöйдитас сэт теплоход;

Выль тöлыськöд öттшöтш

Горт пристаньö чеччас

Лöз синъяса тöдса пилот.

Рыт колльöдны волö,

Мед тöдны, кыдз ола

Ме — бакенъяс видзысьлöн ныв.

Кöть сёрнитны сыкöд

И абу зэв сьöкыд,

Но мыйлакö вошлывлö кыв.

Мед частöджык волö

Да кузьджыка олö;

Сэк тöдмала: радейтö —оз,

Ме öзтася ачым,

Мед бурджыка аддзö

Да бöр теплоходыс оз кос.

**ШОБДI МУ**

Бур шобдi гырысь шепъяснас  
Тан ворсö бöръя лун,  
Да паськыд гыöн лэптасьö —  
Мед пальöдыштны ун.

Кöмбайн нин борйын сулалö,  
И радлö комбайнер.  
Лун тöлыс сылы шуалö:  
«Ме тэнсьыд удж ог сор;

Ог вайöд зэра кымöръяс,  
Ог сибöд арся лым,  
Мед ылöдз-ылöдз нималас  
Бур уджысь тэнад ним».

И гырысь шепта шобдiыс  
Тан öвтчис бöръя лун.  
Удж помавтöдзыс шойччыны  
Тась комбайнер эа мун.ТШУПСЬЫСЬЯС

Тан тшупöны керкаяс сиктса том войтыр.  
Пöсь шондiыс на вылö видзöдö чöв  
Да стенъясö öшъялö югыд сир войтöн.  
Быд тшупсьыськöд балуйтчö мелi лун тöв:  
То окыштö чужöмсö, юрсисö дзугö,  
То питшöгö сюйлывлö ассьыс ёсь ныр.  
Но некод оз дöзмы, ни некод оз дугöд,  
А öтвылысь сьöлöмсянь тшупсьöны пыр.  
Тан тöдöны: нюлас кö стенъяссö шондi,  
Выль керкаö овмöдчас шондiа лун;  
И тöлыс кö тадзикöн вильшасьны пондас,  
Выль керкаö пырысьлöн гажлун оз вун.  
И ворсöны шондiа кöчьясöн черъяс,  
Оз помасьлы дрельлöн да пилалöн зык.  
Быд вежон джын ас сьöрсьыс вайö выль

серъяс,

Быд тöлысь джын выль ногöн вöччöдö сикт.  
И челядь моз радлöны тшупсьысьяс сэки —  
Выль пач кö выль трубаöд пöльыштас тшын;  
Оз норасьлы некод, мый мудзис, мый сьöкыд;  
Том сойясö чукöрмö кык мында вын.

КРАНОВЩИК

Кабина пытшкын бара ворсö шондi,  
Кабина вылын тöлалö флажок.  
Выль ыджыд керка быдмыны тан пондiс,  
И крановщиклы тöдса аслас мог.

Пыр öти сяма кытшыльяс да визьяс  
Груз лэптан кранлöн рисуйтö стрела;  
А краска пыдди — балкаяс да изъяс,  
Картина пыдди — выльысь-выль стена.

Тадз чужö керка, олысьясöн гажмö,  
И сьöлöмсяньыс радлö крановщик;  
Öд тöдö: бура вöчöмтор оз важмы,  
Ни кöдзыдысь, ни шоныдысь оз тшык.

Став карыс талун сiйöс татысь аддзö,  
Сэн сылöн уна тöдса öшинь эм.  
А олöмыс выль шыöн локтö татчö,  
И югыд визув шорöн мунö нэм.**I**

ПАРОВОЗЛÖН ГОРЗÖМ

(шуточнöй сьыланкыв)

Асъя ру пыр паровозлöн  
Миян сиктöдз кылö горзöм,  
Быттьö муннысö оз письт.  
Бара, кöнкö, кöрт туй дорö  
Сиктса нылöс тадзи корö  
Сылöн тöдса машинист.

«Нылöй, нылöй! Кывзы менö:  
Мичлун тэнад дзикöдз венö,  
Муслун лэдзис ыджыд вуж;  
Тэтöг весиг югыд шондi  
Лун шöр лунö оз нин шонты,  
Öтнам овны ме ог куж.

Ме сайö кö эськö петан,  
Меным ыджыд шуд тэ сетан,  
Нинöм сэсся оз и ков.  
Лоас миян гажа олöм,  
Кытчö колö, сэтчö волам,  
Ветлам — мыйта лэптас лов».

Паровозлöн горзöм кылö  
Кöрт туй дорсянь ылö-ылö —  
Шызьö сикт и шызьö вöр.  
Быд морт сьöлöмсяньыс тшöкто  
Нывлы верöс сайö петны,  
Медым зыкыс лöняс бöр.ХУДОЖНИК

Дзор художник шензьöмысла сувтiс,  
Весиг сiйö воськовтны эз лысьт.  
Лым кодь юрси петiс шляпа увсьыс —  
Ыджыд арлыд йылысь тöдса висьт.

Тöвру öвтiс чöскыд дука маöн,  
Пуö öшйис шоидi шöрта тыв.  
Дзоридзьяс сэн кисьталiс сöдз ваöн  
Дзоридз кодь жö мича тöдтöм ныв.

Чöскыд унмысь садьмис орчча керка,  
Нюмъялiгтыр восьтiс уна син.  
Гыöн ворсiс Сыктыв юлöн веркöс...  
Югыд тулыс — миян оланiн!

Немтор быттьö аддзывтöмыс сэнi,  
Ставыс сылы ас да тöдсатор,  
Но быд югöр выль ног öзйис öнi,  
Аслысногöн лолалiс быд кор.

Кöть и регыд мунiс сэтысь нылыс,  
И художник сэнi дыр эз ов,—  
Выль картина шöрö ачыс пырис  
Тайö тувсов мичлöн кыпыд лов.

**ТОМ ДОРЧЧЫСЬЛЫ**

Тэ дорччыны велöдчы, пиöй,  
И доналöм кöртысь эн пов!  
Мед горн пытшкöс ыпъялö биöн,  
Да чöв накöвальня оз ов.

Бур дорччысьлöн быдлаын другъяс,  
И дорантор му вылын тыр:  
Выль тракторъяс колöны, плугъяс...  
Босьт мöлöт, эн думайтчы дыр!

Пöсь сьöлöмöн уджав да ордйысь,  
И шудыд оз чусмы, оз сiм.  
Ме аддза би чузъяса бордъяс  
Да накöд тшöтш кыпалысь ним.ЗАКОПЁРЩИК

Дизель-мöлöт пыркöдö лöнь сынöд,  
Эжва вывтi кывтö еджыд ру.  
Бöръя свая син водзаным чинö,  
Ружтiгтырйи сёйö сiйöс му.

Закопёрщик синмын радлун ворсö:  
Топыд муысь свая бöр оз пет,  
И оз кырöд джуджыд берег дорсö,  
Послöн подув вöрзьöдны оз шед.

Закопёрщик водзö татысь мунiс,  
Олiс танi лыда-тшöта лун.  
Сылöн, гашкö, Ичöт Слудка вунiс,  
Сöмын ачыс некодлöн оз вун.

Кöрт пос вылын казьтö сiйöс поезд,  
Сэн жö казьтö сьöлöмсянь шофёр.  
И оз венны казьтылöмсö вояс;  
Некор тайö поска туй оз ор!СIДЗИ И КОЛÖ

Быттьö сiдзи и колö,  
Быттьö мöд ног оз позь,—  
Вежсьö лунысь-лун олöм,  
Мый тэд кажитчö, босьт:  
Кöть диплом инженерлысь,  
Кöть пилотлысь штурвал;  
Тэ и тракторöн гöрысь,  
Тэ и збой генерал.  
Быттьö сiдзи и колö,  
Бьгттьö мöд ног оз позь, —  
Кытчö кажитчö — волы,  
Выльысь-выльтор тэ восьт:  
Кöсъян, му шарсö кытшовт  
Либö космостi лэб;  
Некор некод оз кедзовт  
И оз вузав, оз ньöб.  
Тöдам, сiдзи и колö,  
Тöдам, мöд ног оз позь, —  
Выль программаным корö  
Нöшта паськöдны кось:  
Коммунизмлöн бур асыв  
Водзджык тыдовтчас мед.  
Туй кö Партия пасйö—  
Туйыс бокö оз пет.МАЙ

Майлöн лов шыыс шоныд,  
Мича чужöмыс гöрд.  
Ветлö мыльк йылöд, сёнöд,  
Туй ни прöсек оз тöд.

Шондi югöрын сылö  
Помтöг паськалöм эрд;  
Майлöн кок шыыс кылö  
Таво бурджыка, дерт.

Воысь-во сiйö мичмö,  
Öткодь олöм оз ов.  
Томлы, пöрысьлы вичмö  
Сыöн ловзьöдöм лов.

Вöрын садьмöны пуяс,  
Сывсö паськöдö ю.  
Корö трактор да плугъяс  
Ыбын руалысь му.ШУД

Ме аддза колонналысь мунöм,  
Збой йöзыслысь чужöмъяс аддза.  
Бур сьыланкыв тувсовъя лунö  
Сё лэбачöн поздысьö татчö.

Том бордъясöн ворсöны шыяс,  
Гöрд флагъясö дзугсьöма шондi.

Сук ВÖр МОЗ ЖÖ КЫПТÖНы кИЯС.

Май гажöдчö, сьöлöмтö шонтö.

Оз весьшöрö радлыны йöзыс,  
И праздникыс быдöнлы муса.  
**Выль** спутник выль кодзулöн öзйис,  
Выль туйясöд кытшалö мусö.

Май праздникыс ворсö быд синмын,  
Став сьöлöмсянь гажöдö мортöс.  
Шуд нимтам ми выль нога нимöн  
Да нуам ас сьöлöмын гортö.

Бур шуд коммунизмысь оз торъяв,  
Бур шуд коммунизм сöмын сетö.  
Быд уджалысь сiйöс пыр дорйö  
Да тыш вылö сы вöсна петö.

ТУЙ АБУ НИН ПÖДСА

Вот вöрзьыштлiс муыс,  
Да потiс лöнь сынöд;  
Ракеталöн туйыс  
Дыр везъяссис тшынöн.

Выль дзирдалан кодзув  
Выль туй вылö петö

И лэбзьö пыр ВОДЗÖ,

И кытшовтö светсö.

А лэбöмыс сылöн  
Став йöзыслы тöдса.  
Кöть пристаньыс ылын,  
Туй абу нин пöдса.

И регыд нин миян  
Том зонъяслöн кияс  
Планетаяс вылын  
Тшöтш öзтасны бияс.**ВОЙВЫВ КАРЫН**

Войвыв карын пожöмъяс  
Улич кузя мунöны;  
Вöрса туйыс вошöма,  
Вöрас олöм вунöма.

Ягын найö чужисны,  
Ягын найö мичмисны,  
Лун и вой пыр узисны,  
Вöрлысь чöвлун видзисны.

Мортлöн татчö воöмыс  
Унмысь найöс пальöдiс,  
Мортлöн танi олöмыс  
Выльысь-выль туй вайöдiс.

Воысь воö содiсны  
Мича гырысь керкаяс,  
Уличаяс водiсны  
Тайö паськыд керöсас.

Карыс ворсö биясöн,  
Пемыд войыс повзьöма;  
Вежов лыска киясöн  
Киасьöны пожöмъяс.

коми зон

Бульдозерöн косявлö муыслысь мышсö:  
То путкыльтö гöра, то тырталö сён —  
Тадз удж вылын петкöдлö вынйöрсö, мичсö  
Дзор пармалöн пи — миян коми том зон.

Тшап пожöмъяс полiгтыр кежöны сыысь,  
Оз вензьыны сыкöд ни яг выв, ни нюр.  
И лунысь-лун вежсьöны вöр-валöн шыяс;  
Важ шогсян мотив öнi некысь оз сюр.

Кöн сулыштас зон, сэнi кыпто посёлок,  
Кыт прöйдитас сiйö, сэн воссьö туй визь.  
И сьöлöмсянь ыстöны сылы пöсь чолöм  
И шобдiа му, и веж туруна видз.

Зон сёрнитö öтмоза комиöн, рочöн;

Роч зонъяскöд нуöдö öтувъя удж

Сiдз, быттьö, ас вокъяскöд восьлалö орччöн

И босьтö ас пай вылö öтмында мудз.

Бульдозерöн косявлö муыслысь мышсö  
Збой велöдчöм морт — миян коми том зон.  
А пармаыс садьмö да зэр ваöн мыссьö,  
Оз öтчыдысь чöвтлывлы сылы поклон.

**КЫТЫСЬ, КЫТЧÖ**

«Кытысь, кысь?

Кытысь, кысь?!»

«Кытчö, кытчö?

Кытчö, кытчö?!»

Лунвыв, лунвыв уна-уна

Поезд бöрся поезд мунö.

Туйыс юасьны оз вунöд:

«Кытысь, кысь?

Кытысь, кысь?!»

Воркутаысь из шом тыра

Мунысь поезд оз и бырав.

Туйлысь öти сёрни кылан:

«Кытысь, кысь?

Кытысь, кысь?!»

Нефть Ухтаысь... Ыджыд öдöн

Вöр быд вожысь татчö петö.

Туйыс асьсö сöмын тöдö:

«Кытысь, кысь?

Кытысь, кысь ?!»

Войвыв карысь, сиктысь, вöрысь

Ветлö öнi том и пöрысь...

Кылö сёрни кöрт туй шöрысь:

«Кытысь, кысь?  
Кытысь, кысь ? !»  
«Кытчö, кытчö?  
Кытчö, кытчö?!»  
Войвывланьö уна-уна  
Поезд бöрся поезд мунö.  
Кылö öтмоз войын, лунын:  
«Кытчö, кытчö?  
Кытчö, кытчö?!»  
. Кöм-пась, шобдi да машина,  
Яблöг, виноград да вина...  
Войвыв вöрö, сиктö, карö,  
Воркутаö, Сыктывкарö...  
Туйыс юасьö нии бара:  
«Кытчö, кытчö?  
Кытчö, кытчö?!»  
«Коми муö, Коми муö»,—  
Войлань мунысь поезд шуö.  
Туйыс ассьыс сёрни нуö:  
«Кытысь, кысь?  
Кытысь, кысь?!»  
«Коми муысь, Коми муысь»,—  
Лунвыв мунысь поезд шуис.  
Помтöг варовитö туйыс:  
«Кытысь, кысь?  
Кытысь, кысь?!»  
«Кытчö, кытчö?  
Кытчö, кытчö ?!»**ТУЛЫС**

Öти мöвпöн талун тыра  
Ваньлöн юрыс:  
«Мыйла миянö оз пырав  
Мича тулыс?

Висьталöны: тулыс воис  
Татчö важöн,  
Уна-уна чветъяс койис;  
Гöгöр гажа.

Кöнi бара сiйö олö,  
Кöнi ветлö?

Мыйла меысь сiйö полö,  
Кыв оз сетлы?

Висьталöны: гожöм матын,

Локтö подöн.

Кодi тöдас, гашкö, катö

Пароходöн...

Гожöм воигкежлö тулыс  
Пышъяс-мунас.  
Майбыр, татысь петан туйыс  
Öнi уна!И машинаяс и поезд  
Нуны дасьöсь;  
Самолётöн лэбны позяс  
Луннас дасысь...»

Öти мöвпöн талун тыра

Ваньлöн юрыс:

«Миянö кöть öтчыд пырав,

Муса тулыс!»**II**АС ЙÖЗ

(п о э м а)

Бара тэ дорö, бара тэкöд,

Менам музаöй — менам мусаöй.

Тэныд норася, кодыр сьöкыд,

Кодыр гажлунöй лöгын мекöд,

Кодыр туй помöй менам дзуг.

Тэнад отсöгöн, тэнад сямöн,  
Меиам музаöй —менам мусаöй,  
Кортöм шоглунöй ачыс ямö,  
Норлун сьöлöмöс озджьж лямöд,  
Горшö сёянтор озджык тшук.

\*\*\*

Тувсов лунö кузь туйö ме петi,  
Отпуск кад кежлö эновтi горт.  
Тöдса мортöс моз виччысьö, тöдi,  
Тöдтöм комиöс ылыс курорт.

Сыктывкаркöд прöщайтчи ме чöла,  
Тöдi, регыдöн аддзысям бöр.  
Парма кышанлöн павкнитчис пöла,  
Карлысь трубаяс сайöдiс вöр.

Пассажиравны поездö сöлöм,  
Кöть нии абу мен дивуйтчантор,  
Пыр на неуна нормöдö сьöлöм,  
Восьтö мöвпъяслысь помасьтöм шор.

Талун танi, аскомысь Москваын,  
Сэсся Киевын, Львовын... Быд лун  
Меным мыссьыны выльысь-выль ваöн  
И выль шыясöн пальöдны ун.

Гöгрöс тупöсьои гöгыльтчис-пырис  
Варов ныв, быттьö öтдор и ас...  
Орччöн пукалiс, сьыланкыв сьылiс,  
Менам сьöлöмö пуктiс бур пас:

«Тöла лунö ме чужи,  
Биа воясö быдми,  
Бушков потанын узи,  
Гым эг пуктьгвлы пыдди.

Кымöр вöлi мен батьöн,  
Парма му —муса мамöи,  
Вой тöв — ислалан даддьöн,  
Шондi югöрыс — сямöн.

Юи вöрдорса ключысь,  
Эжва ваöн ме мысси.  
Шерыс, слякöтьыс усьлiс,  
Но эг нормыв, эг висьмыв».

Гажа нывкöд сёрни панi:

— Кыдзи нимыд тэнад?

— Роза.— Мый нö вöчан танi?  
Туйыд кузь?

— Зэв дженьыд...

— Кöнi тэнад мамыд, батьыд?

— Гортын менам мамöй.  
Батьöн лоан, гашкö, ачыд —  
Важöн сирöта ме.

Дас кöкъямыс талун тырис;

Батьöс эг на аддзыв.

Сiйö кольöм война вылысь

Бöрсö эз лок татчö.

Менö быдтiс, ачыс быдмис

Менам муса мамöй.

Книга дорын рытъяс рытйис,

Сдайталiс экзамен.

Öнi сiйö сиктса доктор,

Висьöмъясысь мездö.

Аттьö быдладорсянь локтö.

Лун ОЗ КОЛЬЛЫ ЙÖЗТÖГ.

Сöмын аслас сьöлöм вылысь

Пыкöссö оз вунды.

И быд праздник батьö йылысь

Висьтавны оз вунлы;

Чайтö ловъяöн да томöн,

Асьсö чайтö нылöн.

Пыр на сiйö вöръяс вомöн

Батьлысь гöлöс кылö.

Тамбур дорсянь локтö дедö,  
Сувтö миян дорö...  
Роза места ассьыс сетö,  
Панöм сёрни орö.— Чолöм, Вася!—дедö шуо,  
Пуксьö мекöд орччöн,  
Бытшкö тошлöн чорыд зуöн,  
Сэсся скöрысь ёрччö,—  
Сё мокасьтöс нэм эг аддзыв!  
Чайтi, висьмин — кулiн.  
Кыдз тэд сöмын абу яндзим?  
Талун вот и сюрин!

— Семён дядьö? Муртса тöдi!—  
Сывйыштi ме сiйöс.

— Сiдз ог лэдз. Вай Гамö мöдiм,  
Казьтыштам сэн пиöс.

Тэ öд аосьыд другöс-вокöс

Эн на, кöнкö, вунöд.

Дас кöкъямыс во нин шогöс

Лоö меным н**уны.**

Тайö лунö *усьöм* йылысь

Жугыль юöр воис.

Сак жö кага бöрддзöм кылiс —

Выль морт чужис-ловзис.

Тайö нывсö чужтiс Дуня —

Дöва моньöй менам.

Шогыс вöлi вывтi уна —

Öдва сiйöс венiм.

— Сiдзкö, Розаыслöн батьыс  
Тэнад пиыд — Гриша?

— Код нö сэсся? Сiйö ачыс...  
Ачыс сыысь мыжа.Збыльысь Роза чужöм вылын  
Мам-батьыслöн серыс.  
Кутшöм тайö кадыс ылын!

Дядьöй кутшöм пöрысь!

Мыйла эськö татшöм öдйö  
Мунö миян поезд!  
Сёрни костi, эг и тöдлöй,  
Гамö сiйö воис.

Семён дядьö зу кодь тошнас  
Нöшта öтчыд бытшкис...  
Кöть и пöрысь, оз на вошлась:  
Нывлысь мунöм виччис,  
Сэсся гусьöникöн сыысь  
Мекöд шогнас юксис.  
Мунысь поездыслöн зыкыс  
Сылысь сёрни дзуглiс.

— Во-мöд сайын письмö волiс  
Гриша нимсянь меным.  
Львовö овмöдчыны корис,  
Зэв пö лöсьыд сэнi.  
Ме, дерт, письмöлы эг эскы,  
Веськыда и гижи:  
Гриша гортö воис эськö,  
Ен кö сiйöс видзис.  
Сöмын пыр на сьöлöм кылö  
Шоглысь чорыд гыжъяс.  
Гашкö, сiйö ловъя збыльысь?  
Код нö мöд морт гижас?  
Корсьлы, удитан кö, сiйöс,  
Вайöдлы тшöтш татчö.